Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: * Lásd a gépjárműfenntartó tevékenység személyi és dologi feltételeiről szóló 1/1990. (IX. 29.) KHVM rendeletet.
Paragraph Index: 882

c) a területi közlekedési felügyelet — saját vizsgáló állomásának működési idejében — köteles a vizsgáló állomásán a b) pont szerint helyszínen nem vizsgáztatott járművek részére közvetlen fogadási kapacitást fenntartani, és ennek terhére a gépjárműfenntartó által vizsgára előkészített járművek — lehetőség szerint soron kívüli — vizsgáztatását biztosítani. 9.7. A vezénylési rendet a vizsgáló állomás kijelölésében rögzíteni kell, amely indokolt esetben — a 7.5. pontban foglaltak szerint — módosítható. 9.8. A kijelölt vizsgáló állomás vezetője (megbízottja) a vizsga napja előtt legalább két munkanappal köteles értesíteni a területi közlekedési felügyeletet, ha a vizsgálatra állítani kívánt (tanúsított) járművek száma jelentősen eltér a vizsgáló állomás kijelölésében meghatározottól (az eltérés meghaladja a három járművet és az előzetesen vizsgálatra állítani tervezett járműmennyiség 10%-át). 9.9. A területi közlekedési felügyelet a bejelentés alapján megvizsgálja a többlet (vagy csökkentett) vizsgáztatási igény kielégítésének lehetséges gazdaságos módjait (helyszíni többlet vizsgáztatás biztosítása, vagy más vizsgahelyen, illetőleg a területei közlekedési felügyelet vizsgáló állomásán történő vizsgára fogadás), és gondoskodik a gépjárműfenntartó részére is elfogadható vizsgaszervezésről (időpont, helyszín). 1999/35. szám

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes